text: El programa Arrenca d'emprenedoria juvenil obre portes amb una quinzena de xerrades i visites a empreses de la Noguera - Balaguer Televisió
  Consell Comarcal de la Noguera (Arxiu)
  La sisena edició del programa "Arrenca" per a la cerca d'oportunitats laborals, dirigit a jovesi a empresaris del món rural, obrirà portes el proper 18 de setembre i fins el 25 d'octubre amb una quinzena de ponències i visites a empreses de la Noguera. Aquesta iniciativa per a la gestió empresarial, organitzada per l'Oficina Jove del Consell Comarcal de la Noguera, el Grupd'Acció Local (GAL) Noguera Segrià-Nord i amb el suport del Departamentd'Agricultura, Ramaderia, Pesca i Alimentació de la Generalitat, va dirigida a estudiants de batxillerat i cicles formatius, així com també a empresaris rurals, ambl'objectiu que els joves identifiquin i analitzin les possibilitats que ofereixen les empreses de la comarca, moltes d'elles pioneres en el seu sector, i així poder orientar el seu futur amb garanties i minimitzar la tendència a la despoblació que pateixen les zones rurals.
  La primera part de l'Arrenca oferirà un total de 7 ponències dirigides a joves i empresaris orientades a la millora de la gestió empresarial, en àmbits com ara les habilitats comunicatives, el lideratge, l'ús de les noves tecnologies de la informació o el desenvolupament d'una marca personal diferenciadora. La previsióés que les xerrades acullin enguany més de 200 alumnes de sis centres escolars de secundària, cinc dels quals de la comarca de la Noguera, (Ciutat de Balaguer, Almatà de Balaguer, Vedruna de Balaguer, Els Planells d'Artesa de Segre i Ermengol IV de Bellcaire d'Urgell) i també l'institut d'Almenar. També han confirmat la seva participació en el programa Arrenca 18 empreses del territori Noguera Segrià Nord.
  En una segona fase, del 3 al 25 d'octubre els joves participants tindran l'oportunitat de visitar sis empreses de diferents àmbits, com ara l'agroalimentari, o el turístic . La intenció és que elsalumnes puguin conèixer "in situ" diferents exemples d'èxit empresarial i d'aquesta manera generar inquietuds emprenedores. El programa aposta per la creació de vincles entre el teixit empresarial i el col·lectiu jove que formarà part del futur professional i emprenedor del territori.
  El programa forma part del projecte de cooperació Odisseu per alretorndelsjoves al món rural, finançatpel Fons Europeud'Ajudes al Desenvolupament Rural (FEADER) de la UnióEuropea i el Departament d'Agricultura, Ramaderia, Pesca i Alimentació.